ناز و خا‌ڵ و سێف و بایه‌‌م به‌‌و بووه‌
هه‌‌ێفه‌ ئه‌‌ر هه‌‌‌ڵویژنیدن، ده‌‌ر هه‌‌مه‌
چه‌‌و هساره‌، زڵف خاوێ چوى چه‌‌ویر
قامه‌‌تێ سه‌‌وز و شرین خورماێ به‌‌مه‌
رێ بڵه‌‌ێ هه‌‌م له‌‌ێره‌ سه‌‌ر لێ شێویه‌‌ێد
زڵف لویل هویل خاوێ پڕ خه‌‌مه‌
باڵ گرت و له‌ێ وڵاته‌ چێ ك چێ
ماڵه‌‌گه‌‌ێ سه‌‌ردم ڕمان  ئێ ماته‌‌مه‌
ئێ كویه‌یله‌ بغز كوو به‌‌سیاێ زه‌وى و
ئاه‌ سه‌‌رد ئاسمانه‌ ئێ ته‌‌مه‌
په‌‌رى 2
ت په‌‌رى خه‌‌ێویله‌‌گه‌‌ێ ماڵ خوه‌‌مى
قه‌‌د بلێن و چه‌‌و ره‌‌نگین و گوڵ ده‌‌مى
تا ك دویرى، دوینمه‌‌د، ئه‌‌ما هناێ
تیه‌‌م وه‌‌ره‌‌و پید نادیارى، چوى ته‌‌مى
به‌‌رز و شیرین، سه‌‌وز و،  مه‌‌غروور و مه‌‌سى
چه‌‌و به‌‌دد كوور و چمان خورماێ به‌‌مى
گرته‌ ‌وه‌‌ر هه‌‌ویرات هویرد  ئێ دیه‌‌كه‌
عه‌‌تر نان  ساجى ئێواره‌‌مى
نه‌‌یمه‌ دارێ ئێ قه‌‌ره‌ به‌‌ر به‌‌ێ عه‌‌زیز
لیموى، سێفى، ئه‌‌نارى، باێه‌‌مى
وه‌‌ێ چه‌‌و كاڵ و د  باڵ سه‌‌وزده‌
ها مه‌ ‌ئێ فكره‌، په‌‌رى یا ئاێه‌‌مى
هه‌‌ر فه‌‌قه‌‌ت خوه‌‌م دوینمه‌‌د راحه‌‌ت بنیش
ت په‌‌رى خه‌‌ێو‌یله‌‌گه‌‌ێ ماڵ خوه‌‌مى
